COMUNA BOZIENI

CONSILIUL LOCAL BOZIENI

RAPORTUL ANUAL DE ACTIVITATE AL VICEPRIMARULUI COMUNEI BOZIENI

ÎN ANUL 2022

Raportul anual al viceprimarului este o obligație legală dar și o datorie morală prin care se aduce la cunoștința cetățenilor activitatea desfășurată de către administrația publică locală.

În anul 2022, activitatea viceprimarului s-a desfășurat având la bază atribuțiile stabilite prin dispozițiile O.U.G. nr. 57/2019 privind Codul Administrativ, precum și a celorlalte acte normative în vigoare.

În dubla calitate de viceprimar și consilier local al Comunei Bozieni, în conformitate atribuțiile stabilite prin lege și în conformitate cu prevederile art. 5 alin. (3) din Legea nr. 544/2001 privind liberul acces la informațiile de interes public, cu modificările și completările ulterioare și ale art. 10 alin. (3) din Anexa la HG nr. 123/2002 pentru aprobarea Normelor metodologice de aplicare a Legii nr. 544/2001 privind liberul acces la informațiile de interes public, cu modificările și completările ulterioare, prezint raportul meu de activitate pe întreg an 2022.

Am fost prezent la ședințele Consiliului Local al Comunei Bozieni, am expus probleme reale ale Comunei Bozieni în Consiliul Local și am urmărit cum sunt duse la îndeplinire acestea din urmă.

Încă de la preluarea mandatului, mi-am propus ca principal mod de abordare a problemelor cu care se confruntă comuna Bozieni, contactul nemijlocit cu cetățenii comunei, având un dialog direct cu cetățenii în vederea asigurării bunăstării comunei și a cetățenilor săi.

Împreună cu primarul comunei am făcut echipă foarte bună, axându- ne în principal pe progresul comunității.

Alături de ceilalți funcționari ai primăriei m-am implicat în rezolvarea cât mai eficientă a solicitărilor cetățenilor comunei și am îndeplinit atribuțiile primarului în perioada în care acesta nu a fost în localitate.

Am desfășurat următoarele activități:

* Coordonarea și programarea lucrărilor prevăzute în HCL privind lucrările realizate de beneficiarii Legii nr. 416/2001 privind venitul minim garantat, republicată;
* Coordonarea bunei gospodăriri și curățenie a comunei;
* Coordonarea activității de inventariere și administrare a bunurilor care aparțin domeniului public și privat al comunei;
* M-am implicat în toate proiectele inițiate de către primarul comunei;

-Am luat măsuri cu privire la întreținerea drumurilor din comună, a drumurilor de hotar, a șanțurilor, rigolelor și a spațiilor verzi.

De asemenea, am coordonat activitatea persoanelor care au desfășurat în urma condamnării, muncă în folosul comunității.

Am fost tot timpul pe teren, pentru a discuta cu cetățenii și pentru a verifica în mod direct activitatea desfășurată de salariații primăriei, pe fiecare sector de activitate.

Am urmărit ca activitatea mea în rezolvarea problemelor comunității să fie una corectă și transparentă.

Percepția generală este aceea ca viceprimarul trebuie să cunoască toate problemele localității, să se implice în rezolvarea acestora în limita atribuțiilor ce îi revin, iar rezultatele să fie la înălțimea așteptărilor.

Am acționat și voi acționa mereu în slujba cetățeanului.

Activitatea care am desfășurat-o și realizările pe care le-am avut, nu ar fi fost posibile fără sprijinul colegilor din cadrul aparatului de specialitate al Primarului Comunei Bozieni.

Viceprimar,

Patrascu Vasilica Alin